<classify> Mustapha, ambaye mashabiki hupenda kumwita Barthez wakimfananisha na kipa wa zamani wa Ufaransa, Fabien Barthez, alisema akiwa Mtanzania ni wajibu wake kuitumikia nchi yake na kushukuru kuitwa kutekeleza azma hiyo.Mimi ni Mtanzania na kazi ya kuitumia Taifa Stars ni ya kila mchezaji ambaye ataitwa kwenye timu hiyo, hivyo nashukuru kiwango changu kimemvutia kocha Mkwasa na kunipendekeza hivyo nitahakikisha natimiza wajibu wangu vema, alisema Mustapha.Pia alisema Mkwasa ni kocha bora na mwenye msimamo hivyo aamini wanaweza kufanya vizuri kwenye mashindano ya CHAN japo watu wengi wanaonesha kukata tamaa.Kipa huyo ambaye amewahi kuzidakia Ashanti United na Simba ameitwa tena kwenye kikosi cha Taifa Stars baada ya kuwa nje kwenye kikosi cha kocha aliyetimuliwa Mart Nooij, jambo lililoacha maswali kwa mashabiki kwani uwezo wake upo juu, jambo lililochangia timu yake kutwaa ubingwa wa Ligi Kuu ya Tanzania Bara.Kikosi cha timu ya Taifa Stars kimeingia kambini jana kujiandaa na mchezo wa marudiano dhidi ya Uganda utakaochezwa kwenye Uwanja wa Namboole, jijini Kampala Julai 4.  <topic>: michezo 